FI Euroopan unionin virallinen lehti C 201/5

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen EU) N:o 1151/2012 50 artiklan 2 kohdassa ja asetuksen (EU) N:o 1151/2012 täydentämisestä annetun komission delegoidun asetuksen (EU) N:o 664/2014 7 artiklan 1 kohdassa tarkoitettu peruuttamispyynnön julkaiseminen

(2017/C 201/05)

Tämä julkaiseminen antaa oikeuden vastustaa peruuttamispyyntöä Euroopan parlamentin ja neuvoston asetuksen (EU) N:o 1151/2012 (1) 51 artiklan 1 kohdassa ja komission delegoidun asetuksen (EU) N:o 664/2014 (2) 7 artiklan 4 kohdassa tarkoitetulla tavalla.

PERUUTTAMISPYYNTÖ

Asetuksen (EU) N:o 1151/2012 54 artiklan 1 kohdan mukainen peruuttamispyyntö

”CARNE DE MORUCHA DE SALAMANCA”

EU-nro: PGI-ES-02107 – 15.1.2015

SAN ( ) SMM ( X ) APT ( )

1. Rekisteröity nimi, jonka peruuttamista esitetään

”Carne Morucha de Salamanca”

2. Jäsenvaltio tai kolmas maa

Espanja

3. Tuotelaji

Luokka 1.1 – Tuore liha (ja muut eläimenosat)

4. Peruuttamispyynnön esittävä henkilö tai laitos

Osoite : C.R.I.G.P. Carne de Morucha de Salamanca C/ Santa Clara 20 37001 Salamanca ESPAÑA Puhelin : +34 923214746 Sähköposti : crigp@carnedemoruchadesalamanca.org

5. Peruttamisen laji ja perustelut

— ☐ Perusteena on asetuksen (EU) N:o 1151/2012 54 artiklan 1 kohdan ensimmäisen alakohta — ☐ a alakohta — ☐ b alakohta — ☒ Perusteena on asetuksen (EU) N:o 1151/2012 54 artiklan 1 kohdan toinen alakohta.

SMM-tuotteen ”Carne de Morucha de Salamanca” tuottajat ovat jo vuosia pyrkineet lisäämään risteytyksiä maatiloillaan. Tämä on välttämätöntä, jotta voidaan sopeutua ajan mukanaan tuomiin muutoksiin ja varmistaa morucha-rodun säilyminen; muussa tapauksessa rotu on vaarassa kadota, koska ylipäänsäkin kotoperäisten rotujen ja erityisesti kyseessä olevan rodun osalta puhdasrotuisen karjan tuotanto rajoittuu käytännöllisesti katsoen yksinomaan kantakirjaan merkittyyn karjaan. Yleisempänä käytäntönä on ollut turvautua kotoperäisen rodun naaraspuolisten nautaeläinten ja lihakarjarotuihin (esimerkiksi charolais ja limousin) kuuluvien sonnien risteytyksiin.

SMM-tuotteen ”Carne de Morucha de Salamanca” tuottajat haluavat ennen muuta sitoutua tuotteen laadun ylläpitämiseen, toisin sanoen Salamancan lihan perinteisten erityisominaisuuksien säilymisen ja myös sen tuotantoympäristön ja perinteisen laajaperäisen laidunkasvatusmenetelmän (dehesa) välisen yhteyden varmistamiseen.

Asianomaisten mukaan tässä tilanteessa asianmukaisin tapa toimia on hakea uutta nimeä, koska morucha-rotuisten eläinten lisäksi tuotteen nimi kattaa myös kyseisen rodun risteytykset muiden rotujen kanssa. Sen vuoksi nimessä ei saa viitata morucha-rotuun, koska se saattaisi aiheuttaa hämmennystä kuluttajien keskuudessa. Suojattuna maantieteellisenä merkintänä rekisteröitävä uusi nimi on ”Carne de Salamanca”.

Jotta uusi nimitys voidaan rekisteröidä, on tarpeen noudattaa asetuksen (EU) N:o 1151/2012 6 artiklan 3 kohdan säännöksiä ja sen vuoksi peruuttaa rekisteröity SMM ”Carne de Morucha de Salamanca”, koska nimi ”Carne de Salamanca” on osittain homonyyminen rekisteröidyn SMM-nimen kanssa, mikä saattaa johtaa kuluttajia harhaan.

(1) EUVL L 343, 14.12.2012, s. 1.

(2) EUVL L 179, 19.6.2014, s. 17.